ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0026/00

υποβολή: Nelly Maes (Verts/ALE) προς την Επιτροπή

(19 Ιανουαρίου 2000)

Θέμα: Εμπόριο όπλων

Το ανεξέλεγκτο εμπόριο όπλων αποτελεί μάστιγα και έχει αποσταθεροποιητικές συνέπειες. Σε διάφορες περιοχές του κόσμου ηπερπροσφορά όπλων στις τοπικές αγορές αποτελεί, ενίοτε στην κυριολεξία, πηγή ζωής για την τρομοκρατία και την βία.

Εγκληματικές πρακτικές, όπως λαθρεμπόριο διαμαντιών, εκβιασμοί και λαθρεμπόριο ναρκωτικών, συνοδεύονται πολλές φορές από το παράνομο εμπόριο όπλων. Κάθε κράτος δικαίου έχει ως στόχο να ρυθμίσει νομοθετικά το εμπόριο όπλων και να επιβάλει σε αυτό περιορισμούς, αν και κατά τρόπο διαφορετικό με αποτέλεσμα να προκαλούνται στρεβλώσεις του ανταγωνισμού.

Ποιά κράτη μέλη απαγορεύουν το εμπόριο όπλων με χώρες που ευρίσκονται σε ένοπλη σύγκρουση;

Ποιά κράτη μέλη απαγορεύουν την εξαγωγή προς χώρες που δεν σέβονται τα ανθρώπινα δικαιώματα και/ή στην επικράτεια των οποίων διεξάγονται ένοπλες συγκρούσεις;

Ποιά κράτη μέλη επιτρέπουν κάθε μορφή εξαγωγής όπλων προς χώρες του ΝΑΤΟ;

Ποιές πρωτοβουλίες έχουν αναληφθεί προκειμένου να αποτραπούν στρεβλώσεις του ανταγωνισμού;

Απάντηση του κ. Mr Patten εξ ονόματος της Επιτροπής

(21 Φεβρουαρίου 2000)

Βάσει του άρθρου 296 (πρώην άρθρο 223) της Συνθήκης ΕΚ, η εμπορία όπλων δεν περιλαμβάνεται στο πεδίο εφαρμογής των κανόνων της συνθήκης μέχρι στιγμής. Συνεπώς, δενπάρχει καμία βάση για την ανάληψη κοινοτικής δράσης.

Η εμπορία όπλων αντιμετωπίζεται προς το παρόν στο πλαίσιο της κοινής εξωτερικής πολιτικής και πολιτικής ασφάλειας (ΚΕΠΠΑ), με την οποία η Επιτροπή συνδέεται απόλυτα. Το 1998 συμφωνήθηκε η εφαρμογή ενός κώδικα συμπεριφοράς. Τα πρώτα αποτελέσματα είναι θετικά, αλλά δείχνουν ότιπάρχει ακόμη περιθώριο για περαιτέρω ενίσχυση του κώδικα και της εφαρμογής του.

Ωστόσο, η Επιτροπή δεν διαθέτει ούτε την εξουσία ούτε τα μέσα για να παρακολουθεί τις πωλήσεις όπλων από τα κράτη μέλη και για να επιβεβαιώσει ή να αρνηθεί την ύπαρξη πιθανών παραβιάσεων του εμπορικού αποκλεισμού για τα όπλα. Η άδεια εξαγωγής όπλωνπάγεται στην αποκλειστική αρμοδιότητα των εθνικών κυβερνήσεων.
ΓΡΑΠΤΗ ΕΡΩΤΗΣΗ P-0148/00

υποβολή: Nicholas Clegg (ELDR) προς την Επιτροπή

(24 Ιανουαρίου 2000)

Θέμα: Προσχώρηση της Κροατίας στον ΠΟΕ

Δεδομένης της πρόσφατης εκλογής προοδευτικής νέας κυβέρνησης στην Κροατία, θα μπορούσε να εξηγήσει η Επιτροπή γιατί δεν προχωρεί το θέμα της προσχώρησης της Κροατίας στον ΠΟΕ εδώ και πολλούς μήνες, λόγω αντιρρήσεων από πλευράς Ευρωπαϊκής Ένωσης; Τι μέτρα λαμβάνονται για να εξασφαλισθεί η προσχώρηση της Κροατίας στον ΠΟΕ το ταχύτερο δυνατόν, σύμφωνα με την ευρύτερη πολιτική της ΕΕ έναντι των Βαλκανίων;

Απάντηση του κ. Lamy εξ ονόματος της Επιτροπής

(17 Φεβρουαρίου 2000)

Η Επιτροπή ανέλαβε τηνποχρέωση να ολοκληρώσει σύντομα τις διαπραγματεύσεις για την προσχώρηση της Κροατίας στον Παγκόσμιο Οργανισμό Εμπορίου (ΠΟΕ). Οι πολιτικές αλλαγές που πραγματοποιούνται στην Κροατία επιτρέπουν τη χάραξη νέας πορείας στις διμερείς σχέσεις. Ωστόσο, επειδή η νέα αυτή πορεία οδηγεί στην εγγύτερη ολοκλήρωση με την Ένωση, αυτή η ολοκλήρωση δεν πρέπει να καταστεί δυσχερέστερη για την Κοινότητα και την Κροατία λόγω των όρων προσχώρησης αυτής στον ΠΟΕ. Οι διαπραγματεύσεις με τα ενδιαφερόμενα μέρη συνεχίζονται και θα ενταθούν ακόμη περισσότερο τις επόμενες εβδομάδες προκειμένου να ολοκληρωθούν ικανοποιητικά.
ΓΡΑΠΤΗ ΕΡΩΤΗΣΗ E-0043/00

υποβολή: Paulo Casaca (PSE) προς την Επιτροπή

(20 Ιανουαρίου 2000)

Θέμα: Διαδικασία της Κολωνίας: γαλακτοκομικές ποσοστώσεις στις εξόχως απόκεντρες περιοχές

Στη συνεδρίαση εταιρικής σχέσης που πραγματοποιήθηκε μεταξύ της Ευρωπαϊκής Επιτροπής και των εξόχως απόκεντρων περιοχών στις 23 Νοεμβρίου 1999, στόχος της οποίας ήταν η ανταλλαγή απόψεων και πληροφοριών εν όψει της εκπόνησης της έκθεσης σχετικά με τις εξόχως απόκεντρες περιοχές, ο εκπρόσωπος του Επιτρόπου κ. Fischler ο Γενικός Διευθυντής Γεωργίας κ. Guy Legras αναφέρθηκε στην ανάγκη ελαστικοποίησης της εφαρμογής των γαλακτοκομικών ποσοστώσεων στις Αζόρες, προσδίδοντας ιδιαίτερη προσοχή στην ανάγκη να αποτραπεί η διασάλευση της αγοράς.

Στην Αυτόνομη Περιοχή των Αζορών, αντίθετα με τα όσα συμβαίνουν στις εξόχως απόκεντρες περιοχές της Reunion, της Γουϊάνας, της Μαρτινίκας και της Γουαδελούπης, οι γαλακτοκομικές ποσοστώσεις εφαρμόζονται χωρίς καμία ιδιαίτερη εξαίρεση.

Έχονταςπόψη τα ως άνω, θα μπορούσε άραγε η Επιτροπή να εξηγήσει το λόγο για τον οποίο στην έκθεση της Επιτροπής: «Οι εξόχως απόκεντρες περιοχές της Ευρωπαϊκής Ένωσης έκθεση της Επιτροπής σχετικά με τα μέτρα που αποσκοπούν στη θέση σε εφαρμογή της παραγράφου 2 του άρθρου 299 της Συνθήκης» παραλείπονται τα προαναφερθέντα;

Με ποιον τρόπο και πότε σκοπεύει η Επιτροπή ναλοποιήσει την επισήμανση του εκπροσώπου του Επιτρόπου κ. Fischler;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0038/00, E-0043/00, E-0044/00, E-0045/00, E-0046/00, E-0047/00, E-0048/00, E-0049/00, E-0050/00, E-0051/00 και E-0052/00

(28 Φεβρουαρίου 2000)

Το αξιότιμο Μέλος του Κοινοβουλίουπέβαλε με ολόκληρη σειρά ερωτήσεων όσον αφορά το πρόγραμμα Poseima σχετικά με τις Αζόρες.

Αναφορικά με την έκθεση της Επιτροπής για τα μέτρα που θεσπίζονται για την εφαρμογή του άρθρου 299 (πρώην άρθρο 227) παράγραφος 2 της Συνθήκης ΕΚ, η έκθεση αυτή βρίσκεται στο στάδιο της σύνταξης.

Στο παρόν στάδιο της διαδικασίας, η Επιτροπή δεν μπορεί, κατά συνέπειαν, να απαντήσει στις ερωτήσεις που τέθηκαν από το αξιότιμο Μέλος του Κοινοβουλίου όσον αφορά το περιεχόμενο της έκθεσης αυτής πριν την έγκρισή της από την Επιτροπή.

Τέλος, όσον αφορά το πρόγραμμα εργασίας της Επιτροπής για το έτος 2000, το πρόγραμμα αυτό προβλέπει τηνποβολή στο Συμβούλιο και στο Κοινοβούλιο έκθεσης σχετικά με την εφαρμογή του κανονισμού (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόνταπέρ των Αζορών και της Μαδέρας(1) (Poseima) που αφορούν τον γεωργικό τομέα του Poseima, τα οποία θα συνοδεύονται, ενδεχομένως, από προτάσεις προσαρμογής που θα καθίσταντο αναγκαίες για την επίτευξη των στόχων του προγράμματος αυτού. Το σύνολο των μέτρων σχετικά με τη γεωργία των Αζορών θα εξετασθεί στο πλαίσιο αυτό.

(1) ΕΕ L 173 της 27.6.1992.
ΓΡΑΠΤΗ ΕΡΩΤΗΣΗ E-0270/00

υποβολή: Paulo Casaca (PSE) προς το Συμβούλιο

(8 Φεβρουαρίου 2000)

Θέμα: Λειτουργία της εσωτερικής αγοράς στον εργασιακό τομέα μεταξύ Ευρωπαϊκής Ένωσης και Ελβετίας

Ο ευρωπαίος πολίτης Κώστας Παρλαβαντζάς μου απέστειλε ογκώδη φάκελο με διάφορα τεκμήρια από τον οποίο προκύπτει ότι η Ελβετία ασκεί εσκεμμένως και συστηματικώς πολιτική περιορισμού της παροχής εργασίας από αλλοδαπούς εργαζομένους ηλικίας μεταξύ 20 και 30 ετών, απελαύνοντάς τους ευθύς αμέσως στη χώρα προέλευσής τους χωρίς καν να εξασφαλίζει τη μεταφορά των συνταξιοδοτικών τους δικαιωμάτων.

Θεωρεί το Συμβούλιο δυνατή και επιθυμητή τη συνέχιση και τη σύσφιξη των σχέσεων μεταξύ της Ευρωπαϊκής Ένωσης και της Ελβετίας, ιδίως δε στο πλαίσιο του Ευρωπαϊκού Οικονομικού Χώρου, χωρίς προηγουμένως να έχει εξασφαλίσει ότι η χώρα αυτή θα τηρεί τους στοιχειώδεις κανόνες της ενιαίας αγοράς στον εργασιακό τομέα;

Απάντηση

(10/11 Απριλίου 2000)

Παρόλο που η Ελβετία συμμετέσχε στις διαπραγματεύσεις της Συμφωνίας του ΕΟΧ, δεν αποτελεί μέρος του Ευρωπαϊκού Οικονομικού Χώρου (ΕΟΧ), επειδή, το Δεκέμβριο 1992, η πλειοψηφία του ελβετικού λαού τάχθηκε με δημοψήφισμα κατά της Συμφωνίας. Συνεπώς, η Ελβετία δεν μπόρεσε να την επικυρώσει και να γίνει μέλος του ΕΟΧ, και έτσι δεν ισχύουν γι' αυτήν οι κανόνες της ενιαίας αγοράς.

1. Επί του παρόντος, οι σχέσεις μεταξύ της ΕΕ και της Ελβετίας διέπονται κυρίως από τη Συμφωνία ελεύθερων συναλλαγών του 1972(1). Η συμφωνία αυτή, που συνήφθη επ' ευκαιρία της πρώτης διεύρυνσης της ΕΟΚ, αποσκοπεί αποκλειστικά στην παγίωση και την επέκταση των οικονομικών σχέσεων μεταξύ της ΕΟΚ και της Ελβετίας και στην εξασφάλιση της αρμονικής ανάπτυξης του εμπορίου τους.

Εντούτοις, η Ελβετική Συνομοσπονδία έχει συνάψει συμβάσεις με αρκετά κράτη μέλη της ΕΕ, οι οποίες διέπουν διμερώς ορισμένες τομεακές πτυχές της ελεύθερης κυκλοφορίας των προσώπων, και ειδικότερα, το συντονισμό του συστήματος κοινωνικής ασφάλισης.

2. Το Συμβούλιο κρίνει ότι η καλύτερη προσέγγιση προκειμένου να αποφευχθούν καταστάσεις όπως αυτή που εκθέτει ο Αξιότιμος κ. Βουλευτής, είναι ακριβώς η διατήρηση και η σύσφιγξη των σχέσεων μεταξύ της ΕΕ και της Ελβετίας. Με αυτό το πνεύμα, στις 21 Ιουνίου 1999, η Ευρωπαϊκή Κοινότητα και τα κράτη μέλη της, αφενός, και η Ελβετική Συνομοσπονδία, αφετέρου,πέγραψαν Συμφωνία για την ελεύθερη κυκλοφορία των προσώπων.

4. Το Συμβούλιο κρίνει ότι, προφανώς, η σύσφιξη των σχέσεων μεταξύ της Ελβετίας και της Ευρωπαϊκής Κοινότητας, η οποία επιδιώκεται με τιςπογραφείσες συμφωνίες, θα συμβάλει στην ουσιαστική βελτίωση της κατάστασης τωνπηκόων των κρατών μελών της Κοινότητας στην Ελβετία, δεδομένου ότι η συμφωνία για την ελεύθερη κυκλοφορία των προσώπων αποτελεί ουσιώδη πτυχή των μελλοντικών νέων σχέσεων με την Ελβετία.

5. Το Συμβούλιο της Ευρωπαϊκής Ένωσης ελπίζει ότι η Συμφωνία αυτή καθώς και έξι ακόμα συμφωνίες πουπογράφηκαν την ίδια ημερομηνία με την Ελβετική Συνομοσπονδία, θα τεθούν σε ισχύ το συντομότερο.

(1) ΕΕ L 300 της 31.12.1972, σελ. 189.
ΓΡΑΠΤΗ ΕΡΩΤΗΣΗ E-0115/00

υποβολή: Camilo Nogueira Romn (Verts/ALE) προς το Συμβούλιο

(31 Ιανουαρίου 2000)

Θέμα: Η ανεργία και η μεταρρύθμιση των συνθηκών

Η Πορτογαλική Προεδρία προτίθεται να αφιερώσει στο θέμα της ανεργίας και της κοινωνικής συνοχής την πρώτη συνεδρίαση του Ευρωπαϊκού Συμβουλίου που θα πραγματοποιηθεί στην Πορτογαλία. Είναι γνωστό ότι κατά τα τελευταία έτη το πρόβλημα της ανεργίας στην ΕΕ συνδέεται άμεσα με την οικονομική ανάπτυξη, εις τρόπον ώστε οι πλουσιότέρες 25 περιοχές να συγκαταλέγονται μεταξύ αυτών που έχουν λιγότερη ανεργία, περί το 4 %, ενώ οι 25 περιοχές με μεγαλύτερο δείκτη ανεργίας, που φθάνει το 23,7 %, συγκαταλέγονται μεταξύ των σχετικώς φτωχότερων.

Δεδομένης της καταστάσεως αυτής, σκοπεύει η πορτογαλική Προεδρία να εισαγάγει μεταξύ των θεμάτων που αποτελούν αντικείμενο μεταρρύθμισης των συνθηκών κατά τη Διακυβερνητική Διάσκεψη του 2000, την εφαρμογή μιας ευρωπαϊκής πολιτικής απασχόλησης, τοποθετώντας το θέμα αυτό στο ίδιο επίπεδο με την πολιτική περιφερειακής ανάπτυξης;

Απάντηση

(16 Μαρτίου 2000)

Δυνάμει της Συνθήκης του Άμστερνταμ, έχει περιληφθεί στη Συνθήκη για την ίδρυση της ΕΚ ένας νέος Τίτλος VIII για την απασχόληση, σύμφωνα με τον οποίο τα κράτη μέλη και η Κοινότητα εργάζονται για την ανάπτυξη συντονισμένης στρατηγικής για την απασχόληση. Μολονότι είναι ακόμα νωρίς για την ανάπτυξη αυτής της συντονισμένης πολιτικής, τα αποτελέσματα από την αρχική εμπειρία της εφαρμογής των διατάξεων της Συνθήκης, διαδικασία η οποία άρχισε προ της πραγματικής έναρξης ισχύος της Συνθήκης στα πλαίσια της διαδικασίας του Λουξεμβούργου, είναι ενθαρρυντικά. Ένας από τους λόγους των πρόσφατων βελτιώσεων στην συνολική κατάσταση της απασχόλησης είναι οι πολιτικές που εφαρμόζουν τα κράτη μέλη και οι προσπάθειες συντονισμού τους διαμέσου των ποικίλων διαδικασιών σε κοινοτικό επίπεδο. Στα κράτη μέλη, οι κατευθυντήριες γραμμές για την απασχόληση του 1998 και 1999 μεταφέρθηκαν με επιτυχία στα εθνικά προγράμματα δράσης και απέδειξαν ότι η προσήλωση στη διαδικασία είναι συνεχής και ενισχυόμενη.

Στόχος της Προεδρίας για το έκτακτο Ευρωπαϊκό Συμβούλιο της Λισσαβώνας της 23ης και 24ης Μαρτίου είναι να αναπροσαρμοστεί η ευρωπαϊκή στρατηγική για την οικονομική αύξηση, την ανταγωνιστικότητα και την απασχόληση με βάση τις νέες συνθήκες, καθώς και να ενισχυθεί το Ευρωπαϊκό σύμφωνο για την απασχόληση.

Ούτε τα συμπεράσματα του Ευρωπαϊκού Συμβουλίου της Κολωνίας ούτε εκείνα του Ευρωπαϊκού Συμβουλίου του Ελσίνκι περιλαμβάνουν την εφαρμογή μιας ευρωπαϊκής πολιτικής για την απασχόληση στην εντολή της διάσκεψης των αντιπροσώπων των κυβερνήσεων των κρατών μελών η οποία θα κληθεί να τροποποιήσει τις Συνθήκες.
ΓΡΑΠΤΗ ΕΡΩΤΗΣΗ E-0097/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Συμμετοχή των Αυτόνομων Κοινοτήτων του ισπανικού κράτους στα όργανα της Ευρωπαϊκής Ένωσης

Σε ερώτηση που αφορούσε γενικά το ως άνω θέμα, την οποίαπέβαλα προς την Επιτροπή στις 12 Οκτωβρίου 1999 (αριθ. P-1823/99)(1), έλαβα ως απάντηση, στις 25 Νοεμβρίου 1999, ότι «το άρθρο 203, (πρώην άρθρο 146ο) της Συνθήκης ΕΚ επιτρέπει στα κράτη μέλη να αποφασίζουν για τη σύνθεση της εκπροσώπησής τους στο Συμβούλιο ανάλογα με την ιδιαίτερή τους κατάσταση».

Πρόσφατα, η κυβέρνηση του ισπανικού κράτους στέρησε από τις Αυτόνομες Κοινότητες του ισπανικού κράτους τη δυνατότητα να συμμετάσχουν άμεσα στα όργανα της ΕΕ, εκπροσωπώντας το κράτος σε θέματα αρμοδιότητάς τους, παρά το γεγονός ότι η Βουλή είχε ήδη, πριν δύο έτη, ταχθείπέρ της δυνατότητας αυτής.

Καθώς είναι προφανές ότι με τον τρόπο αυτό στερείται από τις Αυτόνομες Κοινότητες ακόμα από αυτές που, όπως η Γαλικία, είναι ανεγνωρισμένες ως εθνότητες η άσκηση των θεσμικών τους αρμοδιοτήτων, πρόκειται μήπως η Επιτροπή να αναλάβει μέσω της αναθεωρήσεως των Συνθηκών που προβλέπεται για τη Διακυβερνητική Διάσκεψη του έτους 2000, την πρωτοβουλία να εισαγάγει και να εγγυηθεί τη συμμετοχή αυτή λαμβανομένου μάλισταπόψη ότι το δικαίωμα αυτό έχει ήδη αναγνωρισθεί σε χώρες όπως η Γερμανία, η Αυστρία και το Βέλγιο;

(1) ΕΕ C 203 E της 18.7.2000.

Απάντηση του κ. Prodi εξ ονόματος της Επιτροπής

(25 Φεβρουαρίου 2000)

Η Επιτροπήπενθυμίζει ότι το άρθρο 203 (πρώην άρθρο 146) της συνθήκης ΕΚ ορίζει ότι το Συμβούλιο απαρτίζεται από έναν αντιπρόσωπο κάθε κράτους μέλους σεπουργικό επίπεδο, ο οποίος είναι εξουσιοδοτημένος να δεσμεύει την κυβέρνηση του κράτους μέλους που αντιπροσωπεύει. Τα κοινοτικά όργανα δεν μπορούν να παρεμβαίνουν στην επιλογή του εν λόγω αντιπροσώπου. Η επιλογή αυτή πραγματοποιείται από κάθε κράτος μέλος με εφαρμογή των διατάξεων του συνταγματικού του δικαίου. Η Επιτροπή θεωρεί ότι δενπάρχει λόγος να προτείνει τροποποίηση της διάταξης αυτής.
ΓΡΑΠΤΗ ΕΡΩΤΗΣΗ E-0045/00

υποβολή: Paulo Casaca (PSE) προς την Επιτροπή

(20 Ιανουαρίου 2000)

Θέμα: Διαδικασία της Κολωνίας: Προσαρμογή του προγράμματος Poseima στις Αζόρες στον τομέα της κινητροδότησης στη φυτική παραγωγή

Ο τίτλος ΙΙ του Κανονισμού (ΕΟΚ) αριθ. 1600/92(1) θεσπίζει μέτρα μείζονος σημασίας και δυνατότητας για τη γεωργική ανάπτυξη των αυτόνομων περιοχών των Αζορών και της Μαδέρας. Η εφαρμογή του, ωστόσο,πήρξε σχετικά περιορισμένη λόγω τουψηλού ποσοστού της απαιτούμενη συγχρηματοδότησης (20 % από τις ιδιωτικές αρχές και 30 % από τις δημόσιες αρχές).

Θεωρεί άραγε η Ευρωπαϊκή Επιτροπή εφικτό να προταθούν πιο μικρά ποσοστά συγχρηματοδότησης;

(1) ΕΕ L 173 της 27.6.1992, σελ. 1.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0038/00, E-0043/00, E-0044/00, E-0045/00, E-0046/00, E-0047/00, E-0048/00, E-0049/00, E-0050/00, E-0051/00 και E-0052/00

(28 Φεβρουαρίου 2000)

Το αξιότιμο Μέλος του Κοινοβουλίουπέβαλε με ολόκληρη σειρά ερωτήσεων όσον αφορά το πρόγραμμα Poseima σχετικά με τις Αζόρες.

Αναφορικά με την έκθεση της Επιτροπής για τα μέτρα που θεσπίζονται για την εφαρμογή του άρθρου 299 (πρώην άρθρο 227) παράγραφος 2 της Συνθήκης ΕΚ, η έκθεση αυτή βρίσκεται στο στάδιο της σύνταξης.

Στο παρόν στάδιο της διαδικασίας, η Επιτροπή δεν μπορεί, κατά συνέπειαν, να απαντήσει στις ερωτήσεις που τέθηκαν από το αξιότιμο Μέλος του Κοινοβουλίου όσον αφορά το περιεχόμενο της έκθεσης αυτής πριν την έγκρισή της από την Επιτροπή.

Τέλος, όσον αφορά το πρόγραμμα εργασίας της Επιτροπής για το έτος 2000, το πρόγραμμα αυτό προβλέπει τηνποβολή στο Συμβούλιο και στο Κοινοβούλιο έκθεσης σχετικά με την εφαρμογή του κανονισμού (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόνταπέρ των Αζορών και της Μαδέρας(1) (Poseima) που αφορούν τον γεωργικό τομέα του Poseima, τα οποία θα συνοδεύονται, ενδεχομένως, από προτάσεις προσαρμογής που θα καθίσταντο αναγκαίες για την επίτευξη των στόχων του προγράμματος αυτού. Το σύνολο των μέτρων σχετικά με τη γεωργία των Αζορών θα εξετασθεί στο πλαίσιο αυτό.

(1) ΕΕ L 173 της 27.6.1992.
ΓΡΑΠΤΗ ΕΡΩΤΗΣΗ E-0095/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Κατασκευή σκαφών στο Astano

Δύναται η Επιτροπή να αναφέρει ποιές είναι οι απαραίτητες προϋποθέσεις προκειμένου το ναυπηγείο Astano στη Γαλικία να δυνηθεί να ξαναρχίσει να κατασκευάζει σκάφη και να παύσει με τον τρόπο αυτό η δυσμενής διάκριση την οποίαφίσταται;

Απάντηση του κ. Monti εξ ονόματος της Επιτροπής

(25 Φεβρουαρίου 2000)

Όπως εξήγησε η Επιτροπή στις απαντήσεις της στις γραπτές ερωτήσεις της E-1432/99(1) και E-2051/99(2) του Αξιότιμου Μέλους του Κοινοβουλίου, η συνεχιζόμενη παύση των ναυπηγικών δραστηριοτήτων εκ μέρους του Astano ήταν μία από τις προϋποθέσεις για τη χορήγηση σημαντικών κρατικών ενισχύσεων στα ισπανικά κρατικά ναυπηγεία, τις οποίες ενέκρινε η Επιτροπή το 1997.

Πρέπει να σημειωθεί ότι, σύμφωνα με την απόφαση της Επιτροπής για έγκριση των ενισχύσεων, η συνδυασμένη συνολική παραγωγική ικανότητα όλων των ενισχυόμενων ναυπηγείων περιοριζόταν σε 210.000 τόνους αντισταθμισμένης ολικής χωρητικότητας (CGRT) για μία περίοδο 10 ετών. Η παραγωγική ικανότητα του ναυπηγείου του Astano ανερχόταν προηγουμένως σε 135.000 CGRT. Υπό τις συνθήκες αυτές, είναι ιδιαίτερα δύσκολο να τεθεί ζήτημα άρσης των περιορισμών που έχουν επιβληθεί στις δραστηριότητες του Astano.

(1) ΕΕ C 27 E της 29.1.2000, σελ. 66.

(2) ΕΕ C 170 E της 20.6.2000, σελ. 141.
ΓΡΑΠΤΗ ΕΡΩΤΗΣΗ E-0335/00

υποβολή: Alexandros Alavanos (GUE/NGL) προς την Επιτροπή

(14 Φεβρουαρίου 2000)

Θέμα: Αύξηση της Εθνικής Εγγυημένης Ποσότητας βαμβακιού για την Ελλάδα

Η παραγωγή βάμβακος στην Ελλάδα εδώ και πάρα πολλά χρόνιαπερκαλύπτει την εθνική εγγυημένη ποσότητα (ΕΕΠ) των 782.000 τόνων, με αποτέλεσμα να επιβάλλονται μεγάλα «πρόστιμα» και να μειώνεται δραματικά το εισόδημα των παραγωγών, δεδομένου ότι και η εγγυημένη τιμή στόχος (106,3 euro/100 κιλά συσπόρου) παραμένει ίδια εδώ και πάρα πολλά χρόνια.

Καθολικό αίτημα τόσο των οργανώσεων των παραγωγών όσο και των άλλων εμπλεκομένων φορέων ήταν και είναι η αύξηση της ΕΕΠ και της συνολικής κοινοτικής δαπάνης.

Έχει ζητήσει η Ελλάδα, κατά τη διαδικασία της αναθεώρησης του καθεστώτος στήριξης του βαμβακιού και τηςιοθέτησης των προτάσεων της Επιτροπής, την αύξηση της Εθνικής Εγγυημένης Ποσότητας και της συνολικής κοινοτικής δαπάνης; Πότε και σε ποια όργαναποβλήθηκε το σχετικό αίτημα;

Απάντηση του κ. Franz Fischler εξ ονόματος της Επιτροπής

(15 Μαρτίου 2000)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-0470/00

υποβολή: Isabelle Caullery (UEN) προς την Επιτροπή

(24 Φεβρουαρίου 2000)

Θέμα: Κοινοτικά σχέδια, προγράμματα και πρωτοβουλίες στην περιφέρεια Ile-de-France

Μπορεί η Επιτροπή να καταρτίσει έναν πλήρη κατάλογο των διαφόρων κοινοτικών σχεδίων, προγραμμάτων ή πρωτοβουλιών με αποδέκτη την περιφέρεια le-de-France και σε ποιο ύψος ανέρχεται η συμμετοχή της τελευταίας ως συνδεδεμένη κοινότητα;

Μπορεί επίσης να αναφέρει το σύνολο των ευρωπαϊκών προγραμμάτων και πρωτοβουλιών όπου συμμετέχουν και σε ποιο ποσοστό οι διάφοροι οργανισμοί κέντρα ερευνών, ενώσεις, πανεπιστήμια, δήμοι και λοιποί φορείς που γεωγραφικά τοποθετούνται στην περιφέρεια le-de-France;

Κοινή απάντηση του κ. Prodi εξ ονόματος της Επιτροπής στις γραπτές ερωτήσεις E-0469/00 και E-0470/00

(08 Μαρτίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0078/00

υποβολή: Bart Staes (Verts/ALE) προς την Επιτροπή

(24 Ιανουαρίου 2000)

Θέμα: Ευρωπαϊκές πρωτοβουλίες εις μνήμην του συγγραφέα Giovannino Guareschi

Τα έργα του συγγραφέα, δημοσιογράφου, σκιτσογράφου και ευθυμογράφου Giovannino Guareschi, μεταξύ των οποίωνπενθυμίζουμε την «Χριστουγεννιάτικη Ιστορία», που γράφτηκε κατά τη διάρκεια της κράτησής του σε ένα ναζιστικό στρατόπεδο συγκέντρωσης τον Δεκέμβριο του 1944 και τα διηγήματα του «Don Camillo» που γράφτηκαν μετά τον πόλεμο, έχουν μεταφραστεί ουσιαστικά σε όλες τις γλώσσες της Ευρωπαϊκής Ένωσης καθώς και στα ισλανδικά, σερβοκροατικά, βιετναμικά, αραβικά και λιθουανικά.

Τα έργα, τα γραφτά και οι γελοιογραφίες και γενικότερα όλη η πολιτιστική κληρονομιά του Guareschi που επικεντρώνεται στην προάσπιση της ελευθερίας και της αξιοπρέπειας του ανθρώπου καθώς και στον αγώνα κάθε μορφής ολοκληρωτισμού (από τον ναζιστικό-φασιστικό έως τον κομμουνιστικό-σταλινικό) αντιπροσωπεύουν σημαντική κληρονομιά για όλους τους πολίτες της Ευρωπαϊκής Ένωσης.

Τα τελευταία χρόνια, κατόπιν πρωτοβουλίας μεμονωμένων πολιτών και δημοσίων οργανισμών δημιουργήθηκαν σε τοποθεσίες όπως το Roncole Verdi (Parma), Brescello (Reggio Emilia) και Fontanelle (Parma) μουσεία, μόνιμες εκθέσεις και διαδρομές για να οδηγηθούν οι τουρίστες στον «Μικρό Κόσμο» και την περιοχή Bassa Emiliana στην πεδιάδα του Πάδου όπου ο συγγραφέας τοποθέτησε τα διηγήματά του.

Ποιά είναι η γνώμη της Επιτροπής όσον αφορά την ιδέα χρηματοδότησης πολιτιστικών προγραμμάτων σχετικά με αδελφοποιήσεις πόλεων και πρωτοβουλίες μεταξύ διαφόρων ευρωπαϊκών χωρών που συνδέονται με την εκ νέου ανακάλυψη του Giovannino Guareschi και όλων των έργων του;

Ποιά είναι η γνώμη της Επιτροπής σχετικά με την ιδέα καθιέρωσης ενός «Ευρωπαϊκού Βραβείου Giovannino Guareschi»πό την αιγίδα της Ευρωπαϊκής Ένωσης και προοριζόμενο για καλλιτέχνες και ευθυμογράφους που με τα έργα τους προάγουν τις αξίες της ελευθερίας της σκέψης και της ανθρώπινης αξιοπρέπειας μέσα από τη σάτυρα και το χιούμορ που χαρακτηρίζουν ακριβώς τον Giovannino Guareschi;

Απάντηση της κας Reding εξ ονόματος της Επιτροπής

(28 Φεβρουαρίου 2000)

Η Επιτροπή μπορεί να χορηγήσει ενίσχυση σε πολιτιστικές πρωτοβουλίες μόνο στο πλαίσιο και σύμφωνα με τα κριτήρια τωνφιστάμενων προγραμμάτων της.

Η Επιτροπή εφιστά την προσοχή του κ. βουλευτή στο γεγονός ότι κατά τη διάρκεια του Μαρτίου του 2000 θα δημοσιευθεί στην Επίσημη Εφημερίδα και θαπάρχει επίσης στο Internet πρόσκληση για τηνποβολή προτάσεων σχετικά με το πρώτο πρόγραμμα πλαίσιο «Πολιτισμός 2000».

Στο πλαίσιο του προγράμματος «Πολιτισμός 2000» το κονδύλιο για τον τομέα του βιβλίου, της ανάγνωσης και της μετάφρασης μπορεί να ανέλθει, ενδεικτικά, στο 11 % του ετήσιου προϋπολογισμού. Οι πολιτιστικοί φορείς θα έχουν συνεπώς τη δυνατότητα ναποβάλουν σχέδια για να λάβουν ενίσχυση σύμφωνα με τους όρους και τα κριτήρια του προγράμματος.

Όσον αφορά το βραβείο, πληροφορούμε τον κ. βουλευτή ότι το πρόγραμμα προβλέπει να εξεταστεί αυτή η ιδέα μεταξύ άλλων στο πλαίσιο της μελέτης που θα ξεκινήσει η Επιτροπή κατά τη διάρκεια του 2000 για τον καθορισμό ενιαίας πολιτικής για τα «ευρωπαϊκά πολιτιστικά βραβεία».
ΓΡΑΠΤΗ ΕΡΩΤΗΣΗ P-0159/00

υποβολή: Carl Lang (TDI) προς την Επιτροπή

(26 Ιανουαρίου 2000)

Θέμα: Πλημμύρες στη νότια Γαλλία

Σε απάντηση σε ερώτηση του συναδέλφου μου Jean-Claude Martinez (E-2395/99)(1), η Επιτροπή απάντησε ότι δενπάρχουν πλέον μέτρα έκτακτης βοήθειας της Κοινότητας προς τα κράτη μέλη της για την αντιμετώπιση φυσικών καταστροφών, αλλά ότι είχε την πρόθεση να διαθέσει στις πληγείσες περιοχές πιστώσεις του ΕΤΠΑ ή του ΕΓΤΠΕπό ορισμένες προϋποθέσεις.

1. Πώς προτίθεται η Επιτροπή να θέσει σε εφαρμογή ταχέως αυτούς τους μηχανισμούς, οι οποίοι είναι παροιμιώδεις για τη βραδύτητα και τον γραφειοκρατικό χαρακτήρα τους;

2. Πώς δικαιολογεί η Επιτροπή το γεγονός ότι μια πληγείσα ζώνη δεν μπορεί να επωφεληθεί από παρόμοιες ενισχύσεις με το επιχείρημα ότι δεν βρίσκεται πλέον σε επιλέξιμη ζώνη των διαρθρωτικών ταμείων κατά τον προγραμματισμό 2000-2006;

3. Σκοπεύει μήπως η Επιτροπή να επανορθώσει την κατάφωρή αδικία, που συνίσταται στο να χορηγεί έκτακτη βοήθεια σε τρίτες χώρες ενώ ταυτόχρονα την αρνείται στα μέλη της Ευρωπαϊκής Ένωσης, για παράδειγμα αποκαθιστώντας το εν λόγω κονδύλιο πιστώσεων μέσω διορθωτικού προϋπολογισμού για το έτος 2000;

(1) ΕΕ C 225 E της 8.8.2000, σελ. 124.

Απάντηση του κ. Barnier εξ ονόματος της Επιτροπής

(23 Φεβρουαρίου 2000)

Παρακαλείται το Αξιότιμο Μέλος του Κοινοβουλίου να ανατρέξει στο ενημερωτικό σημείωμα που εξέδωσε η Επιτροπή στις 12 Ιανουαρίου 2000(1), καθώς και στην παρέμβαση της τελευταίας κατά τη συζήτηση της συνόδου ολομελείας του Ιανουαρίου 2000, στους κόλπους του Ευρωπαϊκού Κοινοβουλίου(2).

(1) SEC(00)40.

(2) Συζητήσεις του Ευρωπαϊκού Κοινοβουλίου (Ιανουάριος 2000).